Raimo Utriainen

**Raimo Arvi Johannes Utriainen** (24. syyskuuta 1927 Kuopio – 27. huhtikuuta 1994 Helsinki) oli suomalainen kuvanveistäjä ja taidemaalari, jonka työt olivat aiheiltaan yleensä abstrakteja. Konstruktivistina Raimo Utriainen etsi ja painotti taiteessaan kineettisiä ja dynaamisia rakenteita, jotka ilmaisevat ajan ja tilan kokemuksia.

## Henkilöhistoria
Utriainen opiskeli alkujaan matematiikkaa Turun yliopistossa, mutta kävi myös Turun taideyhdistyksen piirustuskoulua. Vuonna 1947 hän siirtyi Helsinkiin ja opiskelu vaihtui arkkitehtuuriin ja Teknilliseen korkeakouluun. Arkkitehtuurin opinnot vaihtuivat Suomen Taideakatemian koulun opintoihin vuonna 1953. 

Utriaiselle myönnettiin Pro Finlandia -mitali vuonna 1980, jolloin hän oli myös Vuoden taiteilija. Samana vuonna hänelle myönnettiin professorin arvonimi.

## Taiteellinen tuotanto
Taiteilijana Utriainen maalasi 1950-luvulla Pariisissa ja Helsingissä, myöhemmin hän harjoitti esittävää maalaustaidetta henkilökohtaisena vastapainona kurinalaiselle veistostaiteelleen. Sen Utriainen aloitti figuratiivisilla töillä. Aiheet abstrahoituivat Turun Talvimerenkulun muistomerkin myötä 1957–1961. Näyttelijä Ida Aalbergin muistomerkki *[[Esirippu (veistos)|Esirippu]]* (1972) oli syntyaikoinaan 1960-luvun alussa ensimmäinen abstrakti henkilömuistomerkki Suomessa. Sen jälkeen pronssi vaihtui materiaalina teräkseen ja veistosten muoto vaihtui matemaattisen tiukkaan muotoon. Utriainen teki 47 veistosta julkisiin tiloihin Suomessa ja muualla maailmassa, muun muassa Israelissa, Norjassa, Ruotsissa ja Japanissa.

Utriainen perusti vuonna 1993 Säätiö (Suomi)|taidesäätiön. Sen kokoelma on talletettu vuonna 2006 Espoon modernin taiteen museoon Emmaan, jossa oli 2007 laaja *Soiva viiva* -niminen näyttely Utriaisen teoksista. Kokoelmassa on lähes 150 veistosta, yli 30 maalausta sekä akvarelleja, piirustuksia ja luonnoksia.

### Teoksia

Tiedosto:Raimo Utriainen Lehtipoika 1961.JPG|*Lehtipoika*, 1961, Kuopio.
Tiedosto:Raimo Utriaisen Jäinen meri 1961.jpg|*[[Jäinen meri (veistos)|Jäinen meri]]*, 1961, Turku.
Tiedosto:Huilupoika. Tarinaharjun parantola Siilinjärvi etupiha.jpg|*Huilupoika*, 1965, Siilinjärvi.
Tiedosto:Raimo Utriainen Esirippu Ida Aalbergin muistomerkki 1972.jpg|*[[Esirippu (veistos)|Esirippu]]/Ida Aalbergin muistomerkki*, 1972, Helsinki.
Tiedosto:Raimo Utriainen Vooki 1974.jpg|*Vooki*, 1974, Helsinki.
Tiedosto:Raimo Utriainen Valion ulkoilmaveistos Lehmisavu 1980.jpg|*Lehmisavu*, Vakion ulkoilmaveistos, 1980, Helsinki.
Tiedosto:Raimo Utriainen Maria Jotunin muistomerkki 1983.JPG|*Maria Jotunin muistomerkki*, 1983, Kuopio.
Tiedosto:Lahden kaupunginteatterin julkisivuveistokset.jpg|*Lahden kaupunginteatterin julkisivuveistokset*, 1983, Lahti.
Tiedosto:Polvesta polveen by Raimo Utriainen.JPG|*Polvesta polveeen*, 1985, Kouvola.
Tiedosto:Raimo Utriainen Arvo Turtiaisen muistomerkki 1990.jpg|*[[Arvo Turtiaisen muistomerkki]]*, 1990, Helsinki.
Tiedosto:YstävyyttäYliRajojen Seinäjoki.jpg|*[[Ystävyyttä yli rajojen]]*, 1990, Seinäjoki.
Tiedosto:Raimo Utriainen "Virta".jpg|*Virta*, 2006, Espoo.


## Lähteet

## Aiheesta muualla
* 
*Teoskartta Raimo Utriaisen julkisiin teoksiin. Raimo Utriaisen taidesäätiö